Товуугийн Намсан

Нагац талдаа Ходом арслангийн удамт тэрээр 1954 онд төрөлх сумынхаа баяр наадамд түрүүлж, сумын заан цол хүртэн, бөхийн гараагаа эхлэж байжээ. 

Улсын их баяр наадамд 1960, 1961, 1965 онуудад гурав, 1963, 1964 онуудад тус бүр хоёр давж тухайн үедээ улсын цол хүртэх магадлалтай залуу бөхчүүдийн нэг гэгдэж байв.

1966 оны үерийн жилийн Улсын их баяр наадмын 512 бөхөөс Хөвсгөлийн Ц.Бадамсэрээжид арслангаар тав даван шөвгөрч, “Улсын начин” цол хүртсэн.

1967, 1979 оны Улсын баяр наадмуудад 4 давсан.

1968, 1975, 1977 онуудын Дархан-Уул, Сэлэнгэ, Орхон аймгийн баяр наадмуудад түрүүлсэн.

Тэрээр биеэр том биш боловч бариа зөрөөн дээр харваж дайран хөлд орох, суйлах зэрэг мэхүүдийг голчлон чадмаг хийдэг, уран барилдаантай бөх юм.

1958 онд Ардын цэргийн албанд татагдан салааны дарга, ангийн хувцасны албаны дарга, спорт хорооны дарга албыг хашиж байсан хошууч цолтой, “Байлдааны гавъяаны улаан тугийн одон”-оор шагнагдаж явсан офицер тэрээр ардын хувьсгалын жилүүдэд Баянхайрхан сумаас төрсөн анхны улсын начин цолтон буй.

Тэрээр 1986 онд Улаанбаатар хотод таалал төгсжээ.

 Улсын наадмын дэвжээнд 
ОнАмжилтБөхийн тоо1966Хөвсгөлийн Ц.Бадамсэрээжид арслангаар тав даван шөвгөрч, “Улсын начин” цол хүртсэн.5121967Дөрөв даван, тавын даваанд Улсын арслан Цэрэннадмидын Бадамсэрээжидэд өвдөг шороодсон.5121979Дөрөв даван, тавын даваанд Дархан аврага Хорлоогийн Баянмөнхөд өвдөг шороодсон.512

 Аймгийн наадмын дэвжээнд 
ОнАмжилт1968Дархан-Уул аймгийн баяр наадамд Аймгийн арслан Дүнгээгийн Пунцагаар даван түрүүлсэн.1975Сэлэнгэ аймгийн баяр наадамд Аймгийн арслан Дэмбэрэлийн Нанжидаар даван түрүүлсэн.1977Орхон аймгийн баяр наадамд Аймгийн заан О.Жадамбаар даван түрүүлсэн.
Ангилал:Үндэсний бөх

Ангилал:Улсын начин
Ангилал:Баянхайрхан сум